hullámtörő – BalatonpartInfo
Címke: hullámtörő
Uniós és költségvetési forrásból hullámtörő épül Fonyód és Bélatelep között a vasútvonal védelme érdekében, a munka 2018 szeptemberéig tart – közölte a Nemzeti Infrastruktúra Fejlesztő (NIF) Zrt. kedden az MTI-vel.
A tájékoztatás szerint a Nemzeti Fejlesztési Minisztérium (NFM) megbízásából épülő hullámtörő a Balaton erodáló hatásától védi a tó déli partja mentén húzódó vasútvonalat, az érintett partszakaszt a hullámverés és a jégzajlás mosta ki az évtizedek során. A 737 méter hosszú építmény körülbelül 1 méterrel lesz magasabb a Balaton átlagos vízszintjénél, kivitelezése – az előkészítő munkálatok végeztével – hamarosan kő- és földmunkálatokkal folytatódik. A társaság szerint a nyári szezonban biztosítják a menetrend szerinti vasúti közlekedést, vágányzárra csak ősztől kell ismét készülni.
A Szántód-Kőröshegy és Balatonszentgyörgy közötti vasútvonal rekonstrukciója, valamint a hullámtörő építése jogerős környezetvédelmi, építési és vízjogi létesítési engedéllyel rendelkezik, a munkálatokat a vízminőségre vonatkozó előírások betartásával végzi a kivitelező – ismertette a NIF Zrt. Hangsúlyozták továbbá, hogy a hullámtörő megépítésével nem csökken a Balaton vízfelülete.
Közzétéve 2017-03-21 2017-03-21 Kategória GazdaságCímke Balatonszentgyörgy, Bélatelep, déli vasútvonal, EU-támogatás, Fonyód, hullámtörő, Szántód-Kőröshegy Hullámtörő épül Fonyódon a vasútvonal védelmére bejegyzéshez hozzászólás